title: 2003/655/EZ: Odluka Komisije od 12. rujna 2003. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi sa sklopovima vodonepropusnih podnih i zidnih obloga za mokre čvorove (priopćena pod brojem dokumenta C(2003) 3246)  Tekst značajan za EGP

text:
               13/Sv. 058

               HR

               Službeni list Europske unije

               70

         32003D0655

               L 231/12

               SLUŽBENI LIST EUROPSKE UNIJE

               12.09.2003.

      ODLUKA KOMISIJE

   od 12. rujna 2003.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi sa sklopovima vodonepropusnih podnih i zidnih obloga za mokre čvorove
   (priopćena pod brojem dokumenta C(2003) 3246)
   (Tekst značajan za EGP)
   (2003/655/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću. To znači da treba odlučiti je li, za dani proizvod ili obitelj proizvoda, postojanje nadzornog sustava tvorničke proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za zadovoljavanje kriterija iz članka 13. stavka 4. potrebno uključiti ovlašteno certifikacijsko tijelo;

               (2)

               Člankom 13. stavkom 4. zahtijeva se da time utvrđeni postupak bude naznačen u mandatima i tehničkim specifikacijama. Stoga je poželjno definirati pojam proizvoda ili obitelji proizvoda onako kako se koristi u nalozima i tehničkim specifikacijama;

               (3)

               Oba postupka u članku 13. stavku 3. detaljno su opisana u Prilogu III. Direktivi 89/106/EEZ. Stoga je potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili obitelj proizvoda, jer Prilog III. daje prednost određenim sustavima;

               (4)

               Postupak naveden u članku 13. stavku 3. točki (a) odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III. Postupak naveden u članku 13. stavku 3. točki (b) odgovara sustavima utvrđenim u odjeljku 2. točki i. Priloga III. i u prvoj mogućnosti, uz stalni nadzor, odjeljka 2. točke ii. Priloga III.;

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, ovlašteno certifikacijsko tijelo uključeno u procjenu i praćenje kontrole proizvodnje ili samog proizvoda.
   Članak 2.
   Postupak za potvrđivanje sukladnosti kako je utvrđeno u Prilogu II. navodi se u mandatima za smjernice za europska tehnička odobrenja.
   Članak 3.
   Ova je Odluka upućena državama članicama.

      Sastavljeno u Bruxellesu 12. rujna 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   Sklopovi vodonepropusnih podnih i zidnih obloga za mokre čvorove

               —

               za uporabu u građevinskim radovima (osim u bazenima i industrijskim postupcima).

         PRILOG II.

      Napomena: za proizvode koji imaju više od jedne namjene određene u sljedećim obiteljima proizvoda, zadaci ovlaštenog tijela, koji proizlaze iz odgovarajućih sustava potvrđivanja sukladnosti, kumulativni su.

      Sklopovi vodonepropusnih podnih i zidnih obloga za mokre čvorove (1/2)

      Sustavi za potvrđivanje sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da EOTA odredi sljedeći sustav(-e) za potvrđivanje sukladnosti u odgovarajućim smjernicama za europske tehničko odobrenje:

               Proizvod/proizvodi

               Namjena/namjene

               Razina/razine ili Razred/razredi

               Sustav/sustavi potvrđivanja sukladnosti

               Sklopovi vodonepropusnih podnih i zidnih obloga za mokre čvorove

               Za građevinske radove

               —

               2+

                           Sustav 2+

                           :

                           vidjeti Direktivu 89/106/EEZ, Prilog III. odjeljak 2. točka ii., prva mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju stalnog nadzora, procjene i odobrenja kontrole tvorničke proizvodnje.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu

      Sklopovi vodonepropusnih podnih i zidnih obloga za mokre čvorove (2/2)

      Sustavi za potvrđivanje sukladnosti

   Za dolje navedeni proizvod(-e) i njegovu predviđenu upotrebu(-e), Europska organizacija za tehnička dopuštenja (u daljnjem tekstu: EOTA) mora odrediti sljedeći sustav(-e) potvrđivanja sukladnosti prema odgovarajućoj smjernici europskih tehničkih odobrenja:

               Proizvod/proizvodi

               Namjena/namjene

               Razina/razine ili Razred/razredi

               Sustav/sustavi potvrđivanja sukladnosti

               Sklopovi vodonepropusnih podnih i zidnih obloga za mokre čvorove

               Za uporabu u skladu s propisima u vezi s reakcijom na požar

               A1 (1), A2 (1), B (1) C (1)

               ——————
               A1 (2), A2 (2), B (2), C (2), D, E
               ——————
               (A1 do E) (3), F

               1
               ———
               3
               ———
               4

               Sustav 1 vidjeti Direktivu 89/106/EEZ, Prilog III. odjeljak 2. točka i., bez kontrolnog ispitivanja uzorka.
               Sustav 3 vidjeti Direktivu 89/106/EEZ, Prilog III. odjeljak 2. točka ii., druga mogućnost.
               Sustav 4 vidjeti Direktivu 89/106/EEZ, Prilog III. odjeljak 2. točka ii., treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Proizvodi/materijali čija jasno odrediva faza u procesu proizvodnje vodi do višeg razreda reakcije na požar (npr. dodavanjem sporogorećih materijala ili ograničavanjem organskih materijala).

      (2)  Proizvodi/materijali koje ne pokriva fusnota ().

      (3)  Proizvodi/materijali za koje ne treba izvršiti ispitivanje reakcije na požar (npr. proizvodi/materijali razreda A1 u skladu s Odlukom Komisije 96/603/EZ, kako je izmijenjena).


Odluka Komisije od 16/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7339 - ABBVIE / SHIRE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2007/12/EZ: Odluka Komisije od 20. prosinca 2006. o izmjeni Odluke 2005/363/EZ o mjerama zaštite zdravlja životinja od afričke svinjske kuge na Sardiniji u Italiji (priopćena pod brojem dokumenta C(2006) 6729)  Tekst značajan za EGP

text:
               03/Sv. 051

               HR

               Službeni list Europske unije

               156

         32007D0012

               L 007/21

               SLUŽBENI LIST EUROPSKE UNIJE

               20.12.2006.

      ODLUKA KOMISIJE

   od 20. prosinca 2006.
   o izmjeni Odluke 2005/363/EZ o mjerama zaštite zdravlja životinja od afričke svinjske kuge na Sardiniji u Italiji
   (priopćena pod brojem dokumenta C(2006) 6729)
   (Tekst značajan za EGP)
   (2007/12/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (3), a posebno njezin članak 4. stavak 3.,
   budući da:

               (1)

               Odluka Komisije 2005/363/EZ od 2. svibnja 2005. o mjerama zaštite zdravlja životinja od afričke svinjske kuge na Sardiniji u Italiji (4) donesena je kao odgovor na pojavu afričke svinjske kuge u pokrajini Nuoro i dijelu pokrajine Sassari na Sardiniji.

               (2)

               Italija je obavijestila Komisiju o rezultatima plana za iskorjenjivanje afričke svinjske kuge kod divljih svinja na Sardiniji, koji je odobren Odlukom Komisije 2005/362/EZ (5), te o povoljnom razvoju u vezi s tom bolesti na području Sardinije.

               (3)

               Pokrajina Orestano, određene općine pokrajine Sassari i određene općine pokrajine Nuoro stoga treba brisati s popisa za područja Sardinije navedenih u točki (b) podtočki i. članka 5. stavka 2. Odluke 2005/363/EZ koja su isključena od izuzeća predviđenog tim člankom kojim se talijanska nadležna tijela ovlašćuju da pod određenim uvjetima otpremaju meso svinja.

               (4)

               Stoga je potrebno shodno tome izmijeniti Odluku 2005/363/EZ.

               (5)

               Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 2005/363/EZ zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 20. prosinca 2006.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.); ispravljena verzija u SL L 195, 2.6.2004., str. 12.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 18, 23.1.2003., str. 11.

      (4)  SL L 118, 5.5.2005., str. 39. Odluka kako je zadnje izmijenjena Odlukom 2005/494/EZ (SL L 182, 13.7.2005., str. 26.).

      (5)  SL L 118, 5.5.2005., str. 37.
   PRILOG

         „PRILOG I.
         Područja Sardinije navedena u točki (b) podtočki i. članka 5. stavka 2.:

                     (a)

                     u pokrajini Nuoro: područje općina Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai și Villagrande Strisaili.

                     (b)

                     u pokrajini Sassari: područje općina Ala' dei Sardi, Anela, Budduso', Bultei, Nughedu di San Nicolo' și Pattada'.”


Odluka Komisije od 09/10/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8624 - MICHAEL KORS / JIMMY CHOO) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/390/EZ: Odluka Komisije od 23. travnja 2004. kojom se državama članicama omogućuje produženje privremenih odobrenja dodijeljenih za novu aktivnu tvar acetamiprid (priopćena pod brojem dokumenta C(2004) 1479)  Tekst značajan za EGP

text:
               03/Sv. 45

               HR

               Službeni list Europske unije

               232

         32004D0390

               L 120/49

               SLUŽBENI LIST EUROPSKE UNIJE

         ODLUKA KOMISIJE
   od 23. travnja 2004.
   kojom se državama članicama omogućuje produženje privremenih odobrenja dodijeljenih za novu aktivnu tvar acetamiprid
   (priopćena pod brojem dokumenta C(2004) 1479)
   (Tekst značajan za EGP)
   (2004/390/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 1.,
   budući da:

               (1)

               U skladu s člankom 6. stavkom 2. Direktive 91/414/EEZ, u listopadu 1999. je Grčka od tvrtke Nisso Chemical Europe GmbH zaprimila zahtjev za uvrštenje aktivne tvari acetamiprida (prijašnji naziv: Exp 60707B) u Prilog I. Direktivi 91/414/EEZ. Odlukom 2000/390/EZ (2) potvrđeno je da je dokumentacija cjelovita te se može smatrati da općenito udovoljava zahtjevima za podacima i informacijama iz Priloga II. i Priloga III. Direktivi.

               (2)

               Potvrda cjelovitosti dokumentacije bila je potrebna kako bi se mogao omogućiti njezin detaljan pregled i državama članicama omogućiti dodjela privremenih odobrenja na razdoblje do tri godine za sredstvo za zaštitu bilja koji sadrži acetamiprid, ujedno udovoljavajući uvjetima iz članka 8. stavka 1. Direktive 91/414/EEZ, te posebno, uvjetu koji se odnosi na detaljnu procjenu aktivne tvari i sredstava za zaštitu bilja u smislu zahtjeva predviđenih tom Direktivom.

               (3)

               Za acetamiprid je procijenjen učinak na zdravlje ljudi i okoliš, u skladu s odredbama članka 6. stavka 2. i stavka 4. Direktive 91/414/EEZ, za upotrebe koje je predložio podnositelj zahtjeva. Država članica koja podnosi izvješće Komisiji je podnijela nacrt izvješća o procjeni 21. ožujka 2001.

               (4)

               Pregled dokumentacije još je u tijeku nakon što je država članica podnijela nacrt izvješća o procjeni, stoga nije moguće dovršiti procjenu unutar vremenskog okvira koji je predvidjela Direktiva Vijeća 91/414/EEZ.

               (5)

               Kako dosadašnja procjena nije uočila nikakav razlog za neposrednu brigu, državama članicama treba se omogućiti produženje privremenih odobrenja dodijeljenih za sredstva za zaštitu bilja koji sadrže acetamiprid na razdoblje od 24 mjeseca u skladu s odredbama članka 8. Direktive 91/414/EEZ, kako bi se omogućio nastavak pregleda dosjea. Očekuje se da će procjena i proces donošenja odluke s obzirom na odluku o mogućem uključivanju acetamiprida u Prilog I. biti dovršeni unutar 24 mjeseca.

               (6)

               Mjere predviđene ovom Direktivom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produžiti privremeno odobrenje za sredstva za zaštitu bilja koja sadrže acetamiprid za razdoblje koje nije dulje od 24 mjeseca od dana donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 23. travnja 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/30/EZ (SL L 77, 13.3.2004., str. 50.).

      (2)  SL L 145, 20.6.2000., str. 36.


Odluka Komisije od 17/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7554 - XL GROUP / CATLIN GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


title: 97/393/EZ: Odluka Komisije od 6. lipnja 1997. o stavljanju na tržište genetski modificirane uljane repice ( Brassica napus L. oleifera Metzg. MS1, RF1), prema Direktivi Vijeća 90/220/EEZ  Tekst značajan za EGP

text:
                  15/Sv. 31

                  HR

                  Službeni list Europske unije

                  19

            31997D0393

                  L 164/40

                  SLUŽBENI LIST EUROPSKE UNIJE

         ODLUKA KOMISIJE
         od 6. lipnja 1997.
         o stavljanju na tržište genetski modificirane uljane repice (Brassica napus L. oleifera Metzg. MS1, RF1), prema Direktivi Vijeća 90/220/EEZ
         (Tekst značajan za EGP)
         (97/393/EZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske zajednice,
         uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), kako je izmijenjena Direktivom Komisije 94/15/EZ (2), a posebno njezin članak 13.,
         budući da je člancima 10. do 18. Direktive 90/220/EEZ utvrđen postupak Zajednice kojim se nadležnom tijelu države članice omogućuje da odobri stavljanje na tržište proizvoda koji sadrže genetski modificirane organizme ili se od njih sastoje;
         budući da je nadležno tijelo Francuske zaprimilo prijavu za stavljanje takvog proizvoda na tržište u svrhu uzgoja i rukovanja u okolišu prije i tijekom obrade u neodržive frakcije;
         budući da je zatim nadležno tijelo Francuske proslijedilo dosje Komisiji uz pozitivno mišljenje;
         budući da su nadležna tijela drugih država članica uložila prigovore na navedeni dosje;
         budući da je stoga, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim člankom 21. te Direktive;
         budući da je nakon razmatranja svih prigovora s obzirom na područje primjene Direktive 90/220/EEZ i analize informacija podastrijetih u dosjeu Komisija zaključila sljedeće:

                     —

                     u slučaju proizvoda namijenjenih za hranu ili hranu za životinje, procjenom rizika prema Direktivi 90/220/EEZ utvrđuje se je li vjerojatno da će genetska modifikacija uzrokovati bilo kakve toksične ili druge štetne učinke na zdravlje ljudi i okoliš,

                     —

                     nema razloga vjerovati da će bilo kakvi štetni učinci na zdravlje ljudi ili okoliš proizaći iz uvođenja gena koji kodiraju fosfinotricin-acetiltransferazu i neomicin-fosfotransferazu II u uljanu repicu,

                     —

                     ne postoje sigurnosni razlozi zbog kojih bi na oznaci trebalo navoditi da je proizvod proizveden tehnikom genetske modifikacije,

                     —

                     na oznaci treba navesti da proizvod ima povećanu otpornost na herbicid glufosinat-amonijak;

               budući da su odobrenje primjene kemijskih herbicida na bilje i procjena utjecaja njihove uporabe na zdravlje ljudi i okoliš obuhvaćeni Direktivom Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (3), kako je zadnje izmijenjena Direktivom Komisije 96/68/EZ (4), a ne Direktivom 90/220/EEZ;
         budući da članak 11. stavak 6. i članak 16. stavak 1. Direktive 90/220/EEZ predviđaju dodatne sigurnosne mjere u slučaju da postanu dostupne nove informacije o potencijalnim rizicima proizvoda;
         budući da su mjere predviđene u ovoj Odluci u skladu s mišljenjem odbora osnovanog na temelju članka 21. Direktive 90/220/EZ,
         DONIJELA JE OVU ODLUKU:

            Članak 1.

               1.   Ne dovodeći u pitanje drugo zakonodavstvo Zajednice, a posebno Direktive Vijeća 69/208/EEZ (5) i 70/457/EEZ (6), i podložno stavku 2. ovog članka, francuska tijela odobravaju stavljanje na tržište sljedećeg proizvoda, koji prijavljuje tvrtka Plant Genetic Systems (ref. C/F/95/05/01/B):
               sjeme hibridne uljane repice (Brassica napus L. oleifera Metzg.) izvedeno križanjem:

                           (a)

                           potomaka muške sterilne linije uljane repice MS1 (B91-4) kultivar Drakkar koja sadrži gen barnazu iz Bacillus amyloliquefaciens koji kodira za ribonukleazu, gen bar iz Streptomyces hygroscopicus koji kodira fosfinotricin-acetiltransferazu, gen neo iz Escherichia coli koji kodira neomicin-fosfotransferazu II, promotor PSsuAra iz Arabidopsis thaliana, promotor PNos iz Agrobacterium tumefaciens, promotor PTA29 iz Nicotiana tabacum; i

                           (b)

                           potomaka linije uljane repice za obnovu plodnosti RF1 (B93-101) kultivar Drakkar koja sadrži gen barstard iz Bacillus amyloliquefaciens koji kodira inhibitor ribonukleaze, gen bar iz Streptomyces hygroscopicus koji kodira fosfinotricin-acetiltransferazu, gen neo iz Escherichia coli koji kodira neomicin-fosfotransferazu II, promotor PSsuAra iz Arabidopsis thaliana, promotor PNos iz Agrobacterium tumefaciens, promotor PTA29 iz Nicotiana tabacum.

               2.   Odobrenje se odnosi i na sve potomke nastale križanjem ovog proizvoda s tradicionalno uzgojenim vrstama uljane repice.
               Odnosi se na stavljanje proizvoda na tržište u svrhu uzgoja i rukovanja u okolišu prije i tijekom obrade u neodržive frakcije;
               Ne dovodeći u pitanje druge zahtjeve za označivanje u skladu sa zakonodavstvom Zajednice, na oznaci svakog pakovanja sjemenki mora biti naznačeno da proizvod ima povišenu toleranciju na herbicid glufosinat-amonijak.

            Članak 2.
            Ova je Odluka upućena državama članicama.

            Sastavljeno u Bruxellesu 6. lipnja 1997.

                  Za Komisiju

               Ritt BJERREGAARD

                  Članica Komisije

            (1)  SL L 117, 8.5.1990., str. 15.

            (2)  SL L 103, 22.4.1994., str. 20.

            (3)  SL L 230, 19.8.1991., str. 1.

            (4)  SL L 277, 30.10.1996., str. 25.

            (5)  SL L 169, 10.7.1969., str. 3.

            (6)  SL L 225, 12.10.1970., str. 1.


Odluka Komisije od 12/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8072 - TOTAL / SAFT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/294/EZ: Odluka Komisije od 22. travnja 1998. o stavljanju na tržište genetski modificiranog kukuruza ( Zea mays L. linije MON 810), na temelju Direktive Vijeća 90/220/EEZ  Tekst značajan za EGP

text:
               03/Sv. 025

               HR

               Službeni list Europske unije

               64

         31998D0294

               L 131/32

               SLUŽBENI LIST EUROPSKE UNIJE

               22.04.1998.

      ODLUKA KOMISIJE

   od 22. travnja 1998.
   o stavljanju na tržište genetski modificiranog kukuruza (Zea mays L. linije MON 810), na temelju Direktive Vijeća 90/220/EEZ
   (Tekst značajan za EGP)
   (98/294/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/220/EEZ od 23. travnja 1990. o namjernom ispuštanju genetski modificiranih organizama u okoliš (1), kako je zadnje izmijenjena Direktivom Komisije 97/35/EZ (2), a posebno njezin članak 13.,
   budući da članci 10. do 18. Direktive 90/220/EEZ utvrđuju postupak Zajednice koji omogućuje nadležnim tijelima pojedine države članice da daju pristanak za stavljanje na tržište proizvoda koji sadrže genetski modificirane organizme ili se sastoje od njih;
   budući da je obavijest o stavljanju na tržište takvog proizvoda podnesena nadležnim tijelima Francuske;
   budući da su nadležna tijela Francuske naknadno proslijedila dosje o tom pitanju Komisiji s povoljnim mišljenjem;
   budući da su nadležna tijela ostalih država članica iznijela primjedbe na navedeni dosje;
   budući je podnositelj obavijesti naknadno izmijenio predloženu oznaku u izvornom dosjeu tako da:

               —

               navede na svim vrećama sjemenja da one sadrže sjeme kukuruza dobivenoga genetskom modifikacijom zbog postizanja otpornosti kukuruza s izražavanjem toksina iz bacillus thuringiensisa,

               —

               dostavi svim kupcima takvog sjemena tehničke upute koje sadrže iscrpne podatke o razvoju, načinu djelovanja i uporabi sjemena, uključujući uporabu biotehnologije u njihovom razvoju i nužnosti propisane prakse pri rukovanju sa sjemenom otpornim na pesticide,

               —

               obavijesti europske trgovce žitom o odobrenju kukuruzne linije MON 810 te da im dostavi potpune podatke o proizvodu,

               —

               obavijesti međunarodne trgovce kukuruzom u zemljama u kojima je odobrena proizvodnja kukuruzne linije MON 810, da je ovaj kukuruz odobren za proizvodnju, da je razvijen korištenjem tehnika genetske modifikacije te da pošiljke zrnja mogu sadržavati genetski modificirano zrnje,

               —

               obavijesti međunarodne trgovce i odgovarajuća tijela zemalja koje izvoze kukuruz da svaka izjava koja prati međunarodne pošiljke mora biti dana u skladu sa zahtjevima Direktive 90/220/EEZ,

               —

               preporuči da izjave koje prate međunarodne pošiljke sadrže upozorenje „može sadržavati modificirano zrnje”;

         budući da je podnositelj obavijesti odredio strategiju upravljanja kako bi smanjio razvoj otpornosti insekata te je ponudio da će obavijestiti Komisiju i/ili nadležna tijela država članica o rezultatima nadzora ovog aspekta;
   budući da je, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim u članku 21. te Direktive;
   budući da je Komisija tražila mišljenje odgovarajućeg Znanstvenog odbora koji je osnovan Odlukom Komisije 97/579/EZ (3) o ovom dosjeu; budući da je Znanstveni odbor za bilje dostavio mišljenje 10. veljače 1998. u kojem je zaključio da nema razloga vjerovati da bi uvoz ovog proizvoda s namjerom da se koristi kao bilo koje drugo kukuruzno zrnje mogao imati bilo kakve štetne posljedice za zdravlje ljudi i okoliš;
   budući da je Komisija nakon razmatranja svake pojedine primjedbe podnesene u svjetlu Direktive 90/220/EEZ, podataka podnesenih u dosjeu i mišljenja Znanstvenog odbora za bilje zaključila kako nema razloga vjerovati da će uvođenje sintetičkog gena cryIA (b) koji kodira zaštitu od insekata imati bilo kakve štetne posljedice za zdravlje ljudi i okoliš;
   budući da članak 11. stavak 6. i članak 16. stavak 1. Direktive 90/220/EEZ predviđaju dodatne zaštitne mjere ako se pojave podaci o rizicima u vezi s proizvodom;
   budući da su mjere predviđene ovom Odlukom u skladu s mišljenjem odbora osnovanog na temelju članka 21. Direktive 90/220/EEZ,
   DONIJELA JE OVU ODLUKU:
   Članak 1.
   1.   Ne dovodeći u pitanje ostalo zakonodavstvo Zajednice, a posebno Direktive Vijeća 66/402/EEZ (4) i 70/457/EEZ (5) te Uredbu (EZ) br. 258/97 Europskog parlamenta i Vijeća (6), i podložno stavku 2. ovog članka, daje se pristanak nadležnim tijelima Francuske za stavljanje na tržište sljedećeg proizvoda, koji je prijavio Monsanto Europe SA (Ref. C/F/95/12-02):
   samooplodne linije i hibride dobivene od kukuruzne linije MON 810 koja sadrži cryIA (b) gen Bacillus thuringiensis podvrste kurstaki pod nadzorom poboljšanog promotora 35S iz mozaičkog virusa cvjetače i introna iz gena koji kodira protein toplotnog udara 70 iz kukuruza.
   2.   Pristanak se odnosi na svaki potomak dobiven križanjem proizvoda s bilo kojim tradicionalno uzgojenim kukuruzom.
   Članak 2.
   Ova je Odluka upućena državama članicama.

      Sastavljeno u Bruxellesu 22. travnja 1998.

            Za Komisiju

         Ritt BJERREGAARD

            Članica Komisije

      (1)  SL L 117, 8.5.1990., str. 15.

      (2)  SL L 169, 27.6.1997., str. 72.

      (3)  SL L 237, 28.8.1997., str. 18.

      (4)  SL 125, 11.7.1966., str. 2309/66.

      (5)  SL L 225, 12.10.1970., str. 1.

      (6)  SL L 43, 14.2.1997., str. 1.


Odluka Komisije od 05/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7695 - BLACKROCK / FIRST RESERVE / ENGIE / TAG PIPELINES SUR) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 22/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7615 - DEPREZ HOLDING / GREENYARD FOODS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 90/258/EEZ: Odluka Komisije od 10. svibnja 1990. o zootehničkim certifikatima za uzgojno valjane ovce i koze čistih pasmina, njihovo sjeme, jajne stanice i zametke

text:
               03/Sv. 58

               HR

               Službeni list Europske unije

               7

         31990D0258

               L 145/39

               SLUŽBENI LIST EUROPSKE UNIJE

         ODLUKA KOMISIJE
   od 10. svibnja 1990.
   o zootehničkim certifikatima za uzgojno valjane ovce i koze čistih pasmina, njihovo sjeme, jajne stanice i zametke
   (90/258/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno njezin članak 6.,
   budući da članak 6. Direktive 89/361/EEZ predviđa da Komisija treba odrediti, u skladu s postupkom iz članka 8., zootehničke certifikate koje države članice mogu zahtijevati za stavljanje na tržište uzgojno valjanih ovaca i koza čistih pasmina, njihovih jajnih stanica i zametaka;
   budući da je potrebno odrediti podatke koji će biti uključeni u zootehnički certifikat; budući da iz praktičnih razloga treba predvidjeti obrazac zootehničkog certifikata i uvjete po kojima se mogu unositi podaci u dokumentaciju koja prati uzgojno valjane ovce i koze čistih pasmina, njihovo sjeme, jajne stanice i zametke;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   1.   Potrebno je navesti sljedeće pojedinosti u zootehničkom certifikatu za uzgojno valjane ovce i koze čistih pasmina:

               —

               tijelo koje izdaje certifikat,

               —

               ime matične knjige,

               —

               matični broj životinje,

               —

               datum izdavanja,

               —

               sustav identifikacije životinja,

               —

               identifikaciju,

               —

               datum rođenja,

               —

               pasminu,

               —

               spol,

               —

               ime i adresu uzgajivača,

               —

               ime i adresu vlasnika,

               —

               podrijetlo:

                           Otac
                           Broj matične knjige
                           Majka
                           Broj matične knjige

                           Djed
                           Broj matične knjige
                           Djed
                           Broj matične knjige

                           Baka
                           Broj matične knjige
                           Baka
                           Broj matične knjige

         2.   Rezultati testova na vlastiti rast i razvoj i ažurirani rezultati (s navođenjem njihovog podrijetla) procjene uzgojne vrijednosti same životinje i njenih roditelja i djedova trebaju biti navedeni u certifikatu, ako su provedeni u skladu s Odlukom Komisije 90/256/EEZ (2).
   Članak 2.
   Podaci iz članka 1. mogu se navesti:

               1.

               u obliku zootehničkog certifikata koji odgovara obrascu u Prilogu I.;

               2.

               u dokumentima koji prate uzgojno valjane ovce i koze čistih pasmina, kad nadležno tijelo potvrđuje da su podaci iz članka 1. sadržani u dokumentima prema sljedećoj formuli:
               „Ja, dolje potpisani, potvrđujem da ovi dokumenti sadrže podatke navedene u članku 1. Odluke Komisije 90/258/EEZ.”

         Članak 3.
   Sljedeći se podaci navode u zootehničkom certifikatu za sjeme uzgojno valjanih ovaca i koza čistih pasmina:

               —

               svi podaci iz članka 1. u vezi s ovnom ili jarcem donatorom i, u slučaju mliječnih pasmina, njihova krvna grupa ili rezultati testa koji pruža jednakovrijedna znanstvena jamstva,

               —

               podaci koji omogućavaju identifikaciju sjemena, datum njegovog sakupljanja i ime i adresa centra za sakupljanje sjemena i ime i adresa primatelja.

         Članak 4.
   Podaci iz članka 3. mogu se navesti:

               1.

               u zootehničkom certifikatu koji odgovara obrascu u Prilogu II.;

               2.

               u dokumentima koji prate sjeme uzgojno valjanih ovaca i koza čistih pasmina, kad nadležno tijelo potvrđuje da su podaci iz članka 3. sadržani u dokumentima prema sljedećoj formuli:
               „Ja, dolje potpisani, potvrđujem da ovi dokumenti sadrže podatke navedene u članku 3. Odluke Komisije 90/258/EEZ.”

         Članak 5.
   1.   Sljedeći se podaci navode u zootehničkom certifikatu za jajne stanice uzgojno valjanih ovaca i koza čistih pasmina:

               —

               svi podaci iz članka 1. u vezi s ovcom ili kozom donatorom,

               —

               podaci koji omogućavaju identifikaciju jajne stanice, datum uzimanja te ime i adresa centra za uzimanje jajnih stanica i ime i adresa primatelja.

         2.   Kad postoji više od jedne jajne stanice u pajeti, to se mora jasno navesti, a sve jajne stanice moraju imati iste roditelje.
   Članak 6.
   Podaci iz članka 5. mogu se navesti:

               1.

               u zootehničkom certifikatu koji odgovara obrascu u Prilogu III.;

               2.

               u dokumentima koji prate jajne stanice uzgojno valjanih ovaca i koza čistih pasmina, kad nadležno tijelo potvrđuje da su podaci iz članka 5. sadržani u dokumentu prema sljedećoj formuli:
               „Ja, dolje potpisani, potvrđujem da ovi dokumenti sadrže podatke navedene u članku 5. Odluke Komisije 90/258/EEZ.”

         Članak 7.
   1.   Sljedeći se podaci navode u zootehničkom certifikatu za zametke uzgojno valjanih ovaca i koza čistih pasmina:

               —

               svi podaci iz članka 1. u vezi s ovcom ili kozom donatorom, i svi podaci iz prve alineje članka 3. o ovnu ili jarcu donatoru,

               —

               podaci koji omogućavaju identifikaciju zametaka, datum osjemenjivanja ili oplodnje, datum dobivanja i ime i adresa centra za uzimanje zametaka i ime primatelja.

         2.   Kad se u pajeti nalazi više od jednog zametka, to treba jasno naznačiti, a svi zameci moraju imati iste roditelje.
   Članak 8.
   Podaci iz članka 7. mogu se navesti:

               1.

               u zootehničkom certifikatu koji odgovara uzorku u Prilogu IV.;

               2.

               u dokumentima koji prate zametke uzgojno valjanih ovaca i koza čistih pasmina, kad nadležno tijelo potvrđuje da su podaci iz članka 7. sadržani u dokumentima prema sljedećoj formuli:
               „Ja, dolje potpisani, potvrđujem da ovi dokumenti sadrže podatke navedene u članku 7. Odluke Komisije 90/258/EEZ.”

         Članak 9.
   Ova je Odluka upućena državama članicama.

      Sastavljeno u Bruxellesu 10. svibnja 1990.

            Za Komisiju

         Ray MAC SHARRY

            Član Komisije

      (1)  SL L 153, 6.6.1989., str. 30.

      (2)  SL L 145, 8.6.1990., str. 35.
   PRILOG I

   PRILOG II

   PRILOG III

   PRILOG IV


title: 2010/470/EU: Odluka Komisije od 26. kolovoza 2010. o obrascima zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza te zamecima svinja (priopćena pod brojem dokumenta C(2010) 5779)  Tekst značajan za EGP

text:
               03/Sv. 031

               HR

               Službeni list Europske unije

               250

         32010D0470

               L 228/15

               SLUŽBENI LIST EUROPSKE UNIJE

               26.08.2010.

      ODLUKA KOMISIJE

   od 26. kolovoza 2010.
   o obrascima zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza te zamecima svinja
   (priopćena pod brojem dokumenta C(2010) 5779)
   (Tekst značajan za EGP)
   (2010/470/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlja I. Direktive 90/425/EEZ (1), a posebno njezin članak 11. stavak 2. četvrtu alineju i članak 11. stavak 3. treću alineju,
   budući da:

               (1)

               Direktivom 92/65/EEZ utvrđeni su zahtjevi zdravlja životinja kojima se uređuje trgovina unutar Zajednice životinjama, sjemenom, jajnim stanicama i zametcima koji ne podliježu zahtjevima zdravlja životinja utvrđenim u posebnim zakonodavnim aktima Unije. U njoj su sadržani zahtjevi za trgovinu sjemenom, jajnim stanicama i zamecima kopitara, ovaca i koza te jajnim stanicama i zamecima svinja („proizvodi”). Dodatno tome, njome su predviđeni zdravstveni certifikati koji se izdaju u trgovini unutar Unije.

               (2)

               U Prilogu D Direktivi 92/65/EEZ, kako je izmijenjen Uredbom Komisije (EU) br. 176/2010 (2), utvrđeni su određeni novi zahtjevi za proizvode koji se primjenjuju od 1. rujna 2010.

               (3)

               Prilogom D Direktivi 92/65/EEZ, kako je izmijenjen Uredbom (EU) br. 176/2010, uvedena su pravila o centrima za pohranu sjemena i detaljni uvjeti za njihovo odobravanje i nadzor. U njemu su također navedeni detaljni uvjeti za odobrenje i nadzor timova za sakupljanje i proizvodnju zametaka, za sakupljanje i obradu in vivo nastalih zametaka, za proizvodnju i obradu in vitro oplođenih zametaka, kao i mikromanipuliranih zametaka. Prilogom D, kako je izmijenjen, također su izmijenjeni uvjeti koji se primjenjuju na životinje davatelje sjemena, jajnih stanica i zametaka kopitara, ovaca i koza te jajnih stanica i zametaka svinja.

               (4)

               Potrebno je utvrditi novi model zdravstvenih certifikata za trgovinu unutar Unije proizvodima, uzimajući u obzir zahtjeve zdravlja životinja utvrđene u Prilogu D Direktivi 92/65/EEZ, kako je izmijenjen Uredbom (EU) br. 176/2010.

               (5)

               Pored toga, potrebno je predvidjeti odredbe za postojeće zalihe proizvoda u Uniji koji ispunjavaju odredbe Direktive 92/65/EEZ, a koje su stvorene prije stupanja na snagu izmjena uvedenih Uredbom (EU) br. 176/2010. Prema tome, potrebno je utvrditi zasebne obrasce zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza, te za trgovinu jajnim stanicama i zamecima svinja, koji su sakupljeni ili proizvedeni, obrađeni i pohranjeni u skladu s Prilogom D Direktivi 92/65/EEZ prije 1. rujna 2010.

               (6)

               Radi dugog vijeka trajanja zaliha tih proizvoda nemoguće je trenutačno odrediti datum kad će se iscrpiti postojeće zalihe. Zato nije moguće odrediti datum prestanka primjene tih obrazaca zdravstvenih certifikata za postojeće zalihe.

               (7)

               U interesu dosljednosti i pojednostavljenja zakonodavstva Unije, potrebno je utvrditi obrasce zdravstvenih certifikata u jedinstvenoj odluci i uzeti u obzir Uredbu Komisije (EZ) br. 599/2004 od 30. ožujka 2004. o usvajanju usklađenog obrasca certifikata i izvješća o inspekciji u trgovini unutar Unije životinjama i proizvodima životinjskoga podrijetla (3).

               (8)

               Kako bi se osigurala puna sljedivost proizvoda, ovom se Odlukom trebaju se utvrditi obrasci zdravstvenih certifikata za trgovinu unutar Unije sjemenom kopitara, ovaca i koza sakupljenom u odobrenim centrima za sakupljanje sjemena i otpremljenim iz odobrenih centara za pohranu sjemena, bez obzira na to jesu li potonji dio centra za sakupljanje sjemena odobrenog pod drugim brojem odobrenja ili ne.

               (9)

               U interesu jasnoće zakonodavstva Unije, potrebno je zakonodavne akte Unije u kojima su navedeni obrasci zdravstvenih certifikata za trgovinu unutar Unije dotičnim proizvodima staviti izričito izvan snage. Prema tome, potrebno je staviti izvan snage: Odluku Komisije 95/294/EZ od 24. srpnja 1995. o određivanju obrasca certifikata o zdravlju životinja za trgovinu jajnim stanicama i zamecima kopitara (4), Odluku Komisije 95/307/EZ od 24. srpnja 1995. o određivanju obrasca certifikata o zdravlju životinja za trgovinu sjemenom kopitara (5), Odluku Komisije 95/388/EZ od 19. rujna 1995. o određivanju obrasca certifikata o zdravlju životinja za trgovinu unutar Zajednice sjemenom, jajnim stanicama i zamecima ovaca i koza (6) i Odluku Komisije 95/483/EZ od 9. studenoga 1995. o određivanju obrasca certifikata o zdravlju životinja za trgovinu unutar Unije jajnim stanicama i zamecima svinja (7).

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet
   Ovom se Odlukom utvrđuju obrasci zdravstvenih certifikata za trgovinu unutar Unije sljedećim proizvodima:

               (a)

               sjemenom kopitara;

               (b)

               jajnim stanicama i zamecima kopitara;

               (c)

               sjemenom ovaca i koza;

               (d)

               jajnim stanicama i zamecima ovaca i koza;

               (e)

               jajnim stanicama i zamecima svinja.

         Članak 2.
   Trgovina sjemenom kopitara
   Tijekom prijevoza iz jedne države članice u drugu uz pošiljku sjemena kopitara mora se priložiti zdravstveni certifikat u skladu s jednim od sljedećih obrazaca navedenih u Prilogu I.:

               (a)

               obrazac zdravstvenog certifikata I.A, kako je naveden u dijelu A, za pošiljke sjemena sakupljene poslije 31. kolovoza 2010. i otpremljene iz odobrenog centra za sakupljanje iz kojeg potječe sjeme;

               (b)

               obrazac zdravstvenog certifikata I.B, kako je naveden u dijelu B, za pošiljke sjemena sakupljene, obrađene i pohranjene prije 1. rujna 2010. i otpremljene poslije 31. kolovoza 2010. iz odobrenog centra za sakupljanje iz kojeg potječe sjeme;

               (c)

               obrazac zdravstvenog certifikata I.C, kako je naveden u dijelu C, za pošiljke sjemena i zaliha sjemena navedene u (a) i (b), otpremljene iz odobrenog centra za pohranu sjemena.

         Članak 3.
   Trgovina jajnim stanicama i zamecima kopitara
   Tijekom prijevoza iz jedne države članice u drugu uz pošiljku jajnih stanica i zametaka kopitara mora se priložiti zdravstveni certifikat u skladu s jednim od sljedećih obrazaca navedenih u Prilogu II.:

               (a)

               obrazac zdravstvenog certifikata II.A, kako je naveden u dijelu A, za pošiljke jajnih stanica i zametaka sakupljene ili proizvedene poslije 31. kolovoza 2010. i otpremljene iz odobrenog centra za sakupljanje iz kojeg potječu jajne stanice i zameci;

               (b)

               obrazac zdravstvenog certifikata II.B, kako je naveden u dijelu B, za pošiljke zaliha jajnih stanica i zametaka sakupljene, obrađene i pohranjene prije 1. rujna 2010. i otpremljene poslije 31. kolovoza 2010. od strane odobrenog tima za sakupljanje zametaka iz kojih potječu jajne stanice i zameci.

         Članak 4.
   Trgovina sjemenom ovaca i koza
   Tijekom prijevoza iz jedne države članice u drugu uz pošiljku sjemena ovaca i koza mora se priložiti zdravstveni certifikat u skladu s jednim od sljedećih obrazaca navedenih u Prilogu III.:

               (a)

               obrazac zdravstvenog certifikata III.A, kako je naveden u dijelu A, za pošiljke sjemena sakupljene poslije 31. kolovoza 2010. i otpremljene iz odobrenog centra za sakupljanje iz kojeg potječe sjeme;

               (b)

               obrazac zdravstvenog certifikata III.B, kako je naveden u dijelu B, za pošiljke zaliha sjemena sakupljene, obrađene i pohranjene prije 1. rujna 2010. i otpremljene poslije 31. kolovoza 2010. iz odobrenog centra za sakupljanje iz kojeg potječe sjeme;

               (c)

               obrazac zdravstvenog certifikata III.C, kako je naveden u dijelu C, za pošiljke sjemena i zalihe sjemena navedene u (a) i (b), otpremljene iz odobrenog centra za pohranu sjemena.

         Članak 5.
   Trgovina jajnim stanicama i zamecima ovaca i koza
   Tijekom prijevoza iz jedne države članice u drugu uz pošiljku jajnih stanica i zametaka ovaca i koza mora se priložiti zdravstveni certifikat u skladu s jednim od sljedećih obrazaca navedenih u Prilogu IV.:

               (a)

               obrazac zdravstvenog certifikata IV.A, kako je naveden u dijelu A, za pošiljke jajnih stanica i zametaka sakupljene ili proizvedene poslije 31. kolovoza 2010. i otpremljene od strane odobrenog tima za sakupljanje ili proizvodnju, iz kojeg potječu jajne stanice i zameci;

               (b)

               obrazac zdravstvenog certifikata IV.B, kako je naveden u dijelu B, za pošiljke zaliha jajnih stanica i zametaka sakupljene, obrađene i pohranjene prije 1. rujna 2010. i otpremljene poslije 31. kolovoza 2010. od strane odobrenog tima za sakupljanje zametaka od kojih potječu jajne stanice i zameci.

         Članak 6.
   Trgovina jajnim stanicama i zamecima svinja
   Tijekom prijevoza iz jedne države članice u drugu uz pošiljku jajnih stanica i zametaka svinja mora se priložiti zdravstveni certifikat u skladu s jednim od sljedećih obrazaca navedenih u Prilogu V.:

               (a)

               obrazac zdravstvenog certifikata V.A, kako je naveden u dijelu A, za pošiljke jajnih stanica i zametaka sakupljene ili proizvedene poslije 31. kolovoza 2010. i otpremljene od strane odobrenog tima za sakupljanje ili proizvodnju iz kojeg potječu jajne stanice i zameci;

               (b)

               obrazac zdravstvenog certifikata V.B, kako je naveden u dijelu B, za pošiljke zaliha jajnih stanica i zametaka sakupljene, obrađene i pohranjene prije 1. rujna 2010. i otpremljene poslije 31. kolovoza 2010. od strane odobrenog tima za sakupljanje zametaka iz kojih potječu jajne stanice i zameci.

         Članak 7.
   Stavljanje izvan snage
   Odluke 95/294/EZ, 95/307/EZ, 95/388/EZ i 95/483/EZ stavljaju se izvan snage.
   Članak 8.
   Primjena
   Ova se Odluka primjenjuje od 1. rujna 2010.
   Članak 9.
   Adresati
   Ova je Odluka upućena državama članicama.

      Sastavljeno u Bruxellesu 26. kolovoza 2010.

            Za Komisiju

         John DALLI

            Član Komisije

      (1)  SL L 268, 14.9.1992., str. 54.

      (2)  SL L 52, 3.3.2010., str. 14.

      (3)  SL L 94, 31.3.2004., str. 44.

      (4)  SL L 182, 2.8.1995., str. 27.

      (5)  SL L 185, 4.8.1995., str. 58.

      (6)  SL L 234, 3.10.1995., str. 30.

      (7)  SL L 275, 18.11.1995., str. 30.
   PRILOG I.

      Obrazac zdravstvenog certifikata za trgovinu unutar Unije pošiljkama sjemena kopitara

   DIO A
   Obrazac zdravstvenog certifikata I.A za trgovinu unutar Unije pošiljkama sjemena kopitara sakupljenog u skladu s Direktivom Vijeća 92/65/EEZ poslije 31. kolovoza 2010. i otpremljenog iz odobrenog centra za sakupljanje sjemena iz kojeg potječe sjeme

   DIO B
   Obrazac zdravstvenog certifikata I.B za trgovinu unutar Unije pošiljkama sjemena kopitara sakupljenog, obrađenog i pohranjenog u skladu s Direktivom Vijeća 92/65/EEZ prije 1. rujna 2010., a otpremljenog poslije 31. kolovoza 2010. iz odobrenog centra za sakupljanje sjemena iz kojeg sjeme potječe

   DIO C
   Obrazac zdravstvenog certifikata I.C za trgovinu unutar Unije pošiljkama sjemena kopitara sakupljenog, obrađenog i pohranjenog u skladu s Direktivom Vijeća 92/65/EEZ poslije 31. kolovoza 2010. i pošiljkama zaliha sjemena kopitara sakupljenog, obrađenog i pohranjenog u skladu s Direktivom Vijeća 92/65/EEZ prije 1. rujna 2010., a otpremljene poslije 31. kolovoza 2010. iz odobrenog centra za pohranu sjemena

   PRILOG II.

      Obrazac zdravstvenog certifikata za trgovinu unutar Unije pošiljkama jajnih stanica i zametaka kopitara

   DIO A
   Obrazac zdravstvenog certifikata II.A za trgovinu unutar Unije pošiljkama jajnih stanica i zametaka kopitara sakupljenih ili proizvedenih u skladu s Direktivom Vijeća 92/65/EEZ poslije 31. kolovoza 2010. koje otprema neki odobreni tim za sakupljanje ili proizvodnju zametaka iz kojeg potječu jajne stanice ili zameci

   DIO B
   Obrazac zdravstvenog certifikata II.B za trgovinu unutar Unije pošiljkama zaliha jajnih stanica i zametaka kopitara sakupljenih, obrađenih ili pohranjenih u skladu s Direktivom Vijeća 92/65/EEZ prije 1. rujna 2010. i otpremljenih poslije 31. kolovoza 2010. od strane odobrenog tima za sakupljanje od kojeg potječu jajne stanice ili zameci

   PRILOG III.

      Obrazac zdravstvenog certifikata za trgovinu pošiljkama sjemena ovaca i koza

   DIO A
   Obrazac zdravstvenog certifikata III.A za trgovinu unutar Unije pošiljkama sjemena ovaca i koza sakupljenog u skladu s Direktivom Vijeća 92/65/EEZ poslije 31. kolovoza 2010. i otpremljenog iz odobrenog centra za sakupljanje sjemena iz kojeg sjeme potječe

   DIO B
   Obrazac zdravstvenog certifikata III.B za trgovinu unutar Unije pošiljkama zaliha sjemena ovaca i koza sakupljenog, obrađenog i pohranjenog u skladu s Direktivom Vijeća 92/65/EEZ prije 1. rujna 2010. i otpremljenog poslije 31. kolovoza 2010. iz odobrenog centra za sakupljanje sjemena iz kojeg potječe sjeme

   DIO C
   Obrazac zdravstvenog certifikata III.C za trgovinu unutar Unije pošiljkama sjemena ovaca i koza sakupljenog u skladu s Direktivom Vijeća 92/65/EEZ poslije 31. kolovoza 2010. i pošiljkama zaliha sjemena ovaca i koza sakupljenog, obrađenog i pohranjenog u skladu s Direktivom Vijeća 92/65/EEZ prije 1. rujna 2010. i otpremljenog poslije 31. kolovoza 2010. iz odobrenog centra za sakupljanje sjemena

   PRILOG IV.

      Obrazac zdravstvenih certifikataza trgovinu unutar Unije pošiljkama jajnih stanica/zametaka ovaca i koza

   DIO A
   Obrazac zdravstvenog certifikata IV.B za trgovinu unutar Unije pošiljkama jajnih stanica i zametaka ovaca i koza sakupljenih ili proizvedenih u skladu s Direktivom Vijeća 92/65/EEZ poslije 31. kolovoza 2010. i otpremljenih od strane odobrenog tima za sakupljanje ili proizvodnju zametaka od kojeg potječu jajne stanice ili zameci

   DIO B
   Obrazac zdravstvenog certifikata IV.B za trgovinu unutar Unije pošiljkama zaliha jajnih stanica i zametaka ovaca i koza sakupljenih, proizvedenih i pohranjenih u skladu s Direktivom Vijeća 92/65/EEZ prije 1. rujna 2010. i otpremljene poslije 31. kolovoza 2010. od strane odobrenog tima za sakupljanje zametaka od kojeg potječu jajne stanice ili zameci

   PRILOG V.

      Obrazac zdravstvenih certifikataza trgovinu unutar Unije pošiljkama jajnih stanica/zametaka svinja

   DIO A
   Obrazac zdravstvenog certifikata V.A za trgovinu unutar Unije pošiljkama jajnih stanica i zametaka svinja sakupljenih ili proizvedenih u skladu s Direktivom Vijeća 92/65/EEZ poslije 31. kolovoza 2010. i otpremljenih od strane odobrenog tima za sakupljanje ili proizvodnju zametaka od kojeg potječu jajne stanice ili zameci

   DIO B
   Obrazac zdravstvenog certifikata V.B za trgovinu unutar Unije pošiljkama zaliha jajnih stanica i zametaka svinja sakupljenih, obrađenih i pohranjenih u skladu s Direktivom Vijeća 92/65/EEZ prije 1. rujna 2010. i otpremljenih poslije 31. kolovoza 2010. od strane odobrenog tima za sakupljanje zametaka od kojeg potječu jajne stanice ili zameci


Odluka Komisije od 25/06/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7259 - CARPHONE WAREHOUSE / DIXONS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 11/02/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7509 - OBI / BRICO BUSINESS COOPERATION) prema Uredbi Vijeća (EZ) br. 139/2004 (Samo je njemački tekst vjerodostojan)


title: Odluka Vijeća 2014/162/EU od 11. ožujka 2014. o izmjeni Odluke 2004/162/EZ u pogledu njezine primjene na Mayotte od 1. siječnja 2014 .

text:
               25.3.2014

               HR

               Službeni list Europske unije

               L 89/3

      ODLUKA VIJEĆA 2014/162/EU
   od 11. ožujka 2014.
   o izmjeni Odluke 2004/162/EZ u pogledu njezine primjene na Mayotte od 1. siječnja 2014.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 349.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   u skladu s posebnim zakonodavnim postupkom,
   budući da:

               (1)

               Odlukom Vijeća 2004/162/EZ (2) francuskim nadležnim tijelima dopušta se primjena izuzeća od poreza „octroi de mer” ili njegova smanjenja u pogledu proizvoda iz Priloga toj Odluci koji su proizvedeni lokalno u francuskim najudaljenijim regijama. Ta izuzeća ili smanjenja predstavljaju specifične mjere u cilju nadoknade posebnih ograničenja s kojima se suočavaju najudaljenije regije i zbog kojih rastu proizvodni troškovi lokalnih poduzeća, a smanjuje se konkurentnost lokalnih proizvoda naspram istih proizvoda uvezenih iz matične Francuske i ostalih država članica. Mayotte se nalazi u istom položaju kao ostale francuske najudaljenije regije.

               (2)

               U skladu s Odlukom Europskog vijeća 2012/419/EU (3), od 1. siječnja 2014. Mayotte postaje najudaljenija regija u smislu članka 349. Ugovora o funkcioniranju Europske unije (UFEU). Pravo Unije stoga bi trebalo biti primjenjivo na Mayotte od tog datuma.

               (3)

               Francuska nadležna tijela zatražila su da se Odluka 2004/162/EZ primjenjuje na Mayotte od 1. siječnja 2014. i dostavila popis proizvoda za koje žele primjenu diferenciranog oporezivanja, na temelju toga jesu li proizvodi proizvedeni lokalno ili ne.

               (4)

               Ovom se odlukom francuskim nadležnim tijelima treba odobriti primjena diferenciranog oporezivanja na proizvode za koje su dokazali: postojanje lokalne proizvodnje; zatim postojanje znatnog uvoza robe (uključujući robe iz matične Francuske i ostalih država članica) koji može ugroziti održavanje lokalne proizvodnje; i, na kraju, postojanje dodatnih troškova koji povećavaju cijenu lokalne proizvodnje u usporedbi s uvezenim proizvodima i time smanjuju konkurentnost lokalno proizvedenih proizvoda. Dopušteno diferencirano oporezivanje ne smije prekoračiti dokazane dodatne troškove. Primjenjujući ova načela i uzimajući u obzir specifično strukturalno socijalno i gospodarsko stanje Mayottea kao nove najudaljenije regije, pogoršano upravo istim posebnim ograničenjima, koja su opravdala odstupanje u Odluci 2004/162/EZ za ostale francuske najudaljenije regije u skladu s člankom 349. UFEU-a, predložene konkretne mjere za Mayotte opravdane su, bez prekoračivanja onoga što je potrebno i bez stvaranja neopravdane prednosti u korist lokalne proizvodnje u ovoj novoj najudaljenijoj regiji.

               (5)

               Proizvodi u pogledu kojih su francuska nadležna tijela dostavila te tri vrste dokaza upisani su u dijelovima A, B i C Priloga Odluci 2004/162/EZ. Predmetni proizvodi navedeni u dijelu A tog Priloga (dopuštena razlika u oporezivanju od 10 postotnih bodova) jesu papar (proizvodi 0904 11 i 0904 12 (4)), vanilija (proizvod 0905), čokolada (proizvod 1806), određeni proizvodi od plastike (proizvodi 3925 10 10, 3925 90 80, 3926 90 90 i 3926 90 97), opeke (proizvodi 6901 i 6902) i zubne proteze (proizvod 9021 21 90).

               (6)

               Predmetni proizvodi navedeni u dijelu B Priloga Odluci 2004/162/EZ (dopuštena razlika u oporezivanju od 20 postotnih bodova) jesu ribe (proizvodi 0301, 0302, 0303, 0304 i 0305), određeni proizvodi od drva (4407, 4409, 4414, 4418, 4419, 4420 i 4421), određeni proizvodi od papira ili kartona (4819 i 4821), određeni proizvodi iz područja tiska i nakladništva (4902, 4909, 4910 i 4911), određeni proizvodi od ravnog stakla (7003 i 7005), određeni proizvodi od željeza (7210, 7301, 7312, 7314, 9406 00 31 i 9406 00 38), određeni proizvodi od aluminija (7606, 7610 10 i 8310) i određena sjedala (9401 69, 9401 90 30 i 9403 40).

               (7)

               Predmetni proizvodi navedeni u dijelu C Priloga Odluci 2004/162/EZ (dopuštena razlika u oporezivanju od 30 postotnih bodova) jesu mlijeko i mliječni proizvodi (0401, 0403 i 0406), određene mesne prerađevine (1601 i 1602), određeni pekarski proizvodi (1901 i 1905), sladoledi (2105), mineralne vode i gazirana pića (2201 i 2202), pivo (2203), ylang-ylang (3301 29 11 i 3301 29 31), sapuni i deterdženti (3401 i 3402) i na kraju madraci od pjene (9404 29 90).

               (8)

               Odluku 2004/162/EZ treba stoga na odgovarajući način izmijeniti.

               (9)

               S obzirom na hitnu potrebu za Mayotte da može, kao nova najudaljenija regija, imati koristi od odstupanja uvedenih ovom Direktivom što je prije moguće, trebalo bi primijeniti iznimku od razdoblja od osam tjedana utvrđenog člankom 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji i UFEU-u.

               (10)

               S obzirom na to da je Mayotte postao najudaljenija regija 1. siječnja 2014., te kako bi se izbjegla svaka pravna nesigurnost, potrebno je da se ova Odluka primjenjuje od 1. siječnja 2014.,

         DONIJELO JE OVU ODLUKU:
   Članak 1.
   Odluka 2004/162/EZ mijenja se kako slijedi:

               1.

               U članku 1. stavku 1. prvi podstavak zamjenjuje se sljedećim:
               „Odstupajući od članaka 28., 30. i 110. Ugovora o funkcioniranju Europske unije (UFEU), francuskim nadležnim tijelima odobrava se do 1. srpnja 2014. da primjenjuju izuzeće od poreza ‚octroi de mer’ ili njegovo smanjenje za proizvode navedene u Prilogu koji su lokalno proizvedeni u najudaljenijim regijama, u smislu članka 349. UFEU-a, Guadeloupeu, Francuskoj Gvajani, Martiniku, Mayotteu i Reunionu.”

               2.

               Prilog se mijenja kako slijedi:

                           (a)

                           u dijelu A dodaje se sljedeća točka:

                                       „5.

                                       – Mayotte kao najudaljenija regija
                                       0904 11, 0904 12, 0905, 1806, 3925 10 00, 3925 90 80, 3926 90 90, 3926 90 97, 6901, 6902, 9021 21 90.”;

                           (b)

                           u dijelu B dodaje se sljedeća točka:

                                       „5.

                                       – Mayotte kao najudaljenija regija
                                       0301, 0302, 0303, 0304, 0305, 4407, 4409, 4414, 4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210, 7301, 7312, 7314, 7606, 7610 10, 8310, 9401 69, 9401 90 30, 9403 40, 9406 00 31, 9406 00 38.”;

                           (c)

                           u dijelu C dodaje se sljedeća točka:

                                       „5.

                                       – Mayotte kao najudaljenija regija
                                       0401, 0403, 0406, 1601, 1602, 1901, 1905, 2105, 2201, 2202, 2203, 3301 29 11, 3301 29 31, 3401, 3402, 9404 29 90.”

         Članak 2.
   Ova odluka stupa na snagu na dan donošenja.
   Primjenjuje se od 1. siječnja 2014.
   Članak 3.
   Ova je Odluka upućena Francuskoj Republici.

      Sastavljeno u Bruxellesu 11. ožujka 2014.

            Za Vijeće

            Predsjednik

         G. STOURNARAS

      (1)  Mišljenje Europskog parlamenta od 26. veljače 2014.

      (2)  Odluka Vijeća 2004/162/EZ od 10. veljače 2004. o porezu „octroi de mer” u francuskim prekomorskim departmanima i produljenju Odluke 89/688/EEZ (SL L 52, 21.2.2004., str. 64.).

      (3)  Odluka Europskog vijeća 2012/419/EU od 11. srpnja 2012. o izmjeni statusa prekomorske zemlje Mayotte u odnosu na Europsku uniju (SL L 204, 31.7.2012., str. 131.).

      (4)  U skladu s razvrstavanjem iz nazivlja Zajedničke carinske tarife.


Odluka Komisije od 18/11/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7416 - RREEF / ECE / PALAISQUARTIER) prema Uredbi Vijeća (EZ) br. 139/2004 (Samo je njemački tekst vjerodostojan)


title: 2002/844/EZ: Odluka Komisije od 23. listopada 2002. o izmjeni Direktive 2001/14/EZ u vezi s datumom promjene operativnog voznog reda u željezničkom prometu (priopćena pod brojem dokumenta C(2002) 3997)  Tekst značajan za EGP

text:
               07/Sv. 007

               HR

               Službeni list Europske unije

               92

         32002D0844

               L 289/30

               SLUŽBENI LIST EUROPSKE UNIJE

               23.10.2002.

      ODLUKA KOMISIJE

   od 23. listopada 2002.
   o izmjeni Direktive 2001/14/EZ u vezi s datumom promjene operativnog voznog reda u željezničkom prometu
   (priopćena pod brojem dokumenta C(2002) 3997)
   (Tekst značajan za EGP)
   (2002/844/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/14/EZ Europskog parlamenta i Vijeća od 26. veljače 2001. o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (1), a posebno njezin članak 34. stavak 3.,
   budući da:

               (1)

               Prilog III. Direktivi 2001/14/EZ utvrđuje raspored postupka dodjele željezničkog infrastrukturnog kapaciteta i određuje da se vozni red mijenja svake godine u ponoć posljednje subote u mjesecu svibnju.

               (2)

               Radi komercijalnog poslovanja, upravitelji infrastrukture i prijevoznici u željezničkom prometu predlažu da se datum za mijenjanje voznog reda svake godine premjesti na prosinac.

               (3)

               U skladu s tim, Prilog III. Direktivi 2001/14/EZ potrebno je izmijeniti.

               (4)

               Mjere predviđene ovom Odlukom u skladu su s mišljenjem Odbora osnovanog u skladu s Direktivom 2001/14/EZ,

         DONIJELA JE OVU ODLUKU:
   Članak 1.
   Stavak 2. Priloga III. Direktivi 2001/14/EZ zamjenjuje se sljedećim:

                  „2.

                  Promjena operativnog voznog reda izvodi se u ponoć druge subote u mjesecu prosincu. Kada se vozni red mijenja ili prilagođava nakon zime, posebno kako bi se, kada je to prikladno, u obzir uzele promjene voznih redova u regionalnom putničkom prometu, ta se promjena izvodi u ponoć druge subote mjeseca lipnja i, prema potrebi, u nekim drugim intervalima između ovih datuma. Upravitelji infrastruktura se mogu dogovoriti o drugim datumima i, u tom slučaju, ako će to imati utjecaja na međunarodni promet, o tome obavješćuju Komisiju.”

   Članak 2.
   Ova se Odluka primjenjuje na vozni red za 2003. godinu, koji počinje vrijediti od 14. prosinca 2002. Radi specifičnog regulatornog sustava u Velikoj Britaniji, Ujedinjena Kraljevina ovu Odluku može primjenjivati od voznog reda za 2004. godinu, koji počinje vrijediti u prosincu 2003., uz uvjet da to ne utječe na druge odredbe Direktive, a posebno na one koje se odnose na međunarodnu suradnju.
   Članak 3.
   Ova je Odluka upućena državama članicama.

      Sastavljeno u Bruxellesu 23. listopada 2002.

            Za Komisiju

         Loyola DE PALACIO

            Potpredsjednica

      (1)  SL L 75, 15.3.2001., str. 29.


Odluka Komisije od 21/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7033 - NIPPON EXPRESS / NEC CORPORATION / NEC LOGISTICS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 11/02/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7485 - SWISSCOM / SIXT / MANAGED MOBILITY JV) prema Uredbi Vijeća (EZ) br. 139/2004 (Samo je njemački tekst vjerodostojan)


Odluka Komisije od 08/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7869 - MACQUARIE / DOLOMITI ENERGIA / HYDRO DOLOMITI ENEL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/751/EZ: Odluka Komisije od 12. listopada 2009. o izmjeni Dodatka Prilogu VI. Akta o pristupanju Bugarske i Rumunjske u pogledu određenih objekata za preradu mlijeka u Bugarskoj (priopćeno pod brojem dokumenta C (2009) 7637)  Tekst značajan za EGP

text:
               01/Sv. 13

               HR

               Službeni list Europske unije

               227

         32009D0751

               L 268/30

               SLUŽBENI LIST EUROPSKE UNIJE

         ODLUKA KOMISIJE
   od 12. listopada 2009.
   o izmjeni Dodatka Prilogu VI. Akta o pristupanju Bugarske i Rumunjske u pogledu određenih objekata za preradu mlijeka u Bugarskoj
   (priopćeno pod brojem dokumenta C (2009) 7637)
   (Tekst značajan za EGP)
   (2009/751/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Bugarske i Rumunjske, a posebno njegov Prilog VI. poglavlje 4. dio B, stavak (f) prvi podstavak,
   budući da:

               (1)

               Aktom o pristupanju Bugarske i Rumunjske, Bugarskoj su odobrena prijelazna razdoblja za usklađivanje određenih objekata za preradu mlijeka sa zahtjevima Uredbe (EZ) 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1).

               (2)

               Bugarska je pružila jamstva da su 24 objekta za preradu mlijeka završila proces unapređivanja i sada su potpuno u skladu sa zakonodavstvom Zajednice. Sedamnaest od tih objekata dozvoljeno je primanje i prerada sirovog mlijeka koje udovoljava i ne udovoljava zahtjevima, bez odvajanja. Trebalo bi ih stoga uvrstiti u popis poglavlja I. Dodatka Prilogu VI. Jedan objekt za preradu mlijeka koji je trenutno naveden u poglavlju I. prerađivat će samo sirovo mlijeko koje udovoljava zahtjevima i stoga će se smatrati objektom za preradu mlijeka koji je odobrila EU. Taj bi se objekt stoga trebao izbrisati s popisa u poglavlju I. Dodatka Prilogu VI. Dva objekta za preradu mlijeka koji su trenutno navedeni u poglavlju II. prerađivat će samo sirovo mlijeko koje udovoljava zahtjevima. Ti bi se objekti stoga trebali izbrisati s popisa u poglavlju II. Dodatka Prilogu VI.

               (3)

               Dodatak Prilogu VI. Akta o pristupanju Bugarske i Rumunjske trebalo bi stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dodatak Prilogu VI. Akta o pristupanju Bugarske i Rumunjske mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 12. listopada 2009.

            Za Komisiju

         Androulla VASSILIOU

            Članica Komisije

      (1)  SL L 139, 30.4.2004., str. 55.
   PRILOG
   Dodatak Prilogu VI. Akta o pristupanju Bugarske i Rumunjske mijenja se kako slijedi:

               1.

               u poglavlju I. dodaju se sljedeće stavke:

                           Br.

                           Veterinarski br.

                           Naziv objekta

                           Grad/ulica ili selo/regija

                           „48

                           BG 1012020

                           ET ‚Petar Mitov-Universal’

                           s. Gorna Grashtitsa
                           obsht. Kyustendil

                           49

                           BG 1112016

                           Mandra ‚IPZHZ’

                           gr. Troyan
                           ul. ‚V. Levski’ 281

                           50

                           BG 1712042

                           ET ‚Madar’

                           e. Terter

                           51

                           BG 2612042

                           ‚Bulmilk’ OOD

                           s. Konush
                           obl. Haskovska

                           52

                           BG 0912011

                           ET ‚Alada-Mohamed Banashak’

                           s. Byal izvor
                           obsht. Ardino

                           53

                           1112026

                           ‚ABLAMILK’ EOOD

                           gr. Lukovit,
                           ul. ‚Yordan Yovkov’ 13

                           54

                           1312005

                           ‚Ravnogor’ OOD

                           s. Ravnogor

                           55

                           1712010

                           ‚Bulagrotreyd-chastna kompaniya’ EOOD

                           s. Yuper
                           Industrialen kvartal

                           56

                           1712013

                           ET ‚Deniz’

                           s. Ezerche

                           57

                           2012011

                           ET ‚Ivan Gardev 52’

                           gr. Kermen
                           ul. ‚Hadzhi Dimitar’ 2

                           58

                           2012024

                           ET ‚Denyo Kalchev 53’

                           gr. Sliven
                           ul. ‚Samuilovsko shose’ 17

                           59

                           2112015

                           OOD ‚Rozhen Milk’

                           s. Davidkovo, obsht. Banite

                           60

                           2112026

                           ET ‚Vladimir Karamitev’

                           s. Varbina
                           obsht. Madan

                           61

                           2312007

                           ET ‚Agropromilk’

                           gr. Ihtiman,
                           ul. ‚P.Slaveikov’ 19

                           62

                           2412041

                           ‚Mlechen svyat 2003’
                           OOD

                           s. Bratya Daskalovi
                           obsht. Bratya Daskalovi

                           63

                           2612038

                           ‚Bul Milk’ EOOD

                           gr. Haskovo
                           Sev. industr. zona

                           64

                           2612049

                           ET ‚Todorovi-53’

                           gr. Topolovgrad
                           ul. ‚Bulgaria’ 65”;

               2.

               u poglavlju I. briše se sljedeća stavka:

                           Br.

                           Veterinarski br.

                           Naziv objekta

                           Grad/ulica ili selo/regija

                           „15

                           BG 161 2013

                           ‚Polidey-2’ OOD

                           S Domlyan”;

               3.

               u poglavlju II. brišu se sljedeće stavke:

                           Br.

                           Veterinarski br.

                           Naziv objekta

                           Grad/ulica ili selo/regija

                           „5

                           BG 1612001

                           ‚OMK’ AD

                           Gr. Plovdiv
                           bul ‚Dunav’ 3

                           11

                           BG 2712014

                           ‚Stars kampani’ OOD

                           gr. Shumen
                           ul. ‚Trakiyska’ 3”.


title: 2003/639/EZ: Odluka Komisije od 4. rujna 2003. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s klinovima za konstrukcijske spojeve (priopćena pod brojem dokumenta C(2003)3159)  Tekst značajan za EGP

text:
               13/Sv. 060

               HR

               Službeni list Europske unije

               81

         32003D0639

               L 226/18

               SLUŽBENI LIST EUROPSKE UNIJE

               04.09.2003.

      ODLUKA KOMISIJE

   od 4. rujna 2003.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s klinovima za konstrukcijske spojeve
   (priopćena pod brojem dokumenta C(2003)3159)
   (Tekst značajan za EGP)
   (2003/639/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću. To znači da treba odlučiti je li, za dani proizvod ili obitelj proizvoda, postojanje nadzornog sustava tvorničke proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za zadovoljavanje kriterija iz članka 13. stavka 4. potrebno uključiti ovlašteno certifikacijsko tijelo;

               (2)

               Člankom 13. stavkom 4. zahtijeva se da time utvrđeni postupak bude naznačen u mandatima i tehničkim specifikacijama. Stoga je poželjno definirati pojam proizvoda ili obitelji proizvoda onako kako se koristi u nalozima i tehničkim specifikacijama;

               (3)

               Oba postupka u članku 13. stavku 3. detaljno su opisana u Prilogu III. Direktivi 89/106/EEZ. Stoga je potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili obitelj proizvoda, jer Prilog III. daje prednost određenim sustavima;

               (4)

               Postupak naveden u članku 13. stavku 3. točki (a) odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III. Postupak naveden u članku 13. stavku 3. točki (b) odgovara sustavima utvrđenim u odjeljku 2. točki i. Priloga III. i u prvoj mogućnosti, uz stalni nadzor, odjeljka 2. točke ii. Priloga III.;

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, u procjenu i praćenje kontrole proizvodnje ili samog proizvoda uključeno ovlašteno certifikacijsko tijelo.
   Članak 2.
   Postupak potvrđivanja sukladnosti kako je utvrđeno u Prilogu II. navodi se u ovlaštenjima za smjernice za europska tehnička dopuštenja.
   Članak 3.
   Ova je Odluka upućena državama članicama.

      Sastavljeno u Bruxellesu 4. rujna 2003.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Klinovi za konstrukcijske spojeve:

   za uporabu u građevinskim radovima, kako bi se omogućilo gibanje između povezanih dijelova (između oplata, ili između oplata i zidova).
   PRILOG II.
   POTVRĐIVANJE SUKLADNOSTI

                  Napomena:

               za proizvode koji imaju više od jedne namjene određene u sljedećim obiteljima proizvoda, zadaci ovlaštenog tijela, koji proizlaze iz odgovarajućih sustava potvrđivanja usklađenosti, su kumulativni.

         Obitelj proizvoda:
         Klinovi za konstrukcijske spojeve (1/2)

      Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da EOTA odredi sljedeći sustav(-e) potvrđivanja sukladnosti u odgovarajućim smjernicama za europske tehničko odobrenje:

               Proizvod/proizvodi

               Namjena

               Razina/razine ili Razred/razredi

               Sustav/sustavi potvrđivanja sukladnosti

               Klinovi za konstrukcijske spojeve

               Za uporabe podložne propisima o sigurnosti konstrukcija

               —

               2+

                           Sustav 2+

                           :

                           Vidjeti Direktivu 89/106/EEZ, Prilog III. odjeljak 2. točka ii., prva mogućnost, uključujući potvrdu kontrole tvorničke proizvodnje koju daje ovlašteno tijelo na temelju uvodne inspekcije tvornice i kontrole tvorničke proizvodnje kao i na temelju stalnog nadzora, procjene i odobrenja kontrole tvorničke proizvodnje.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   Obitelj proizvoda:
         Klinovi za konstrukcijske spojeve (2/2)

      Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da EOTA odredi sljedeći sustav(-e) potvrđivanja sukladnosti u odgovarajućim smjernicama za Europsk tehničke licence:

               Proizvod

               Namjena

               Razina/razine ili
               Razred/razredi

               Sustav/sustavi potvrđivanja sukladnosti

               Klinovi za konstrukcijske spojeve

               Za uporabu u skladu s propisima u vezi s reakcijom na požar

               A1 (1), A2 (1), B (1) C (1)

               A1 (2), A2 (2), B (2), C (2), D, E
               (A1 do E) (3), F

               1
               3
               4

               Sustav 1. Vidjeti Direktivu 89/106/EEZ, Prilog III. odjeljak 2. točka i., bez kontrolnog ispitivanja uzorka
               Sustav 3. Vidjeti Direktivu 89/106/EEZ, Prilog III. odjeljak 2. točka ii., druga mogućnost.
               Sustav 4. Vidjeti Direktivu 89/106/EEZ, Prilog III. odjeljak 2. točka ii., treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Proizvodi/materijali čija jasno odrediva faza u procesu proizvodnje vodi do višeg razreda reakcije na požar (npr. dodavanjem sporogorećih materijala ili ograničavanjem organskih materijala).

      (2)  Proizvodi/materijali koje ne pokriva bilješka1.

      (3)  Proizvodi/materijali za koje ne treba izvršiti ispitivanje otpornosti na požar (npr. proizvodi/materijali razreda A1 u skladu s Odlukom Komisije 96/603/EZ, s izmjenama).


Odluka Komisije od 27/02/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8349 - KKR & CO / THE GFK VEREIN / GFK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 86/563/EEZ: Odluka Komisije od 12. studenoga 1986. o izmjeni Odluke 81/675/EEZ o utvrđivanju da su određeni sustavi za plombiranje „sustavi koji se ne mogu ponovno upotrebljavati” u smislu, između ostalog, direktiva Vijeća 66/401/EEZ i 69/208/EEZ

text:
               03/Sv. 56

               HR

               Službeni list Europske unije

               73

         31986D0563

               L 327/50

               SLUŽBENI LIST EUROPSKE UNIJE

         ODLUKA KOMISIJE
   od 12. studenoga 1986.
   o izmjeni Odluke 81/675/EEZ o utvrđivanju da su određeni sustavi za plombiranje „sustavi koji se ne mogu ponovno upotrebljavati” u smislu, između ostalog, direktiva Vijeća 66/401/EEZ i 69/208/EEZ
   (86/563/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), kako je zadnje izmijenjena Direktivom 86/155/EEZ (2), a posebno njezin članak 9. stavak 1.,
   uzimajući u obzir Direktivu Vijeća 69/208/EEZ od 30. lipnja 1969. o stavljanju na tržište sjemena uljarica i predivog bilja (3), kako je zadnje izmijenjena Direktivom 86/155/EEZ, a posebno njezin članak 9. stavak 1.,
   budući da je Odlukom Komisije 81/675/EEZ (4) utvrđeno da su određeni sustavi za plombiranje bili „sustavi koji se ne mogu ponovno upotrebljavati” u smislu određenih direktiva Vijeća o stavljanju na tržište sjemena i reprodukcijskog materijala, uključujući Direktivu 66/401/EEZ i Direktivu 69/208/EEZ;
   budući da se tada podrazumijevalo da korištenje jednog od predmetnih sustava koji je tada bio određen isključivo za sjeme žitarica treba težiti smanjenju u korist novih sustava i da ga treba ponovno razmotriti nakon pet godina;
   budući da je iskustvo pokazalo da navedeni sustav osigurava dovoljno jamstvo učinkovitosti te ga i dalje treba smatrati „sustavom koji se ne može ponovno upotrebljavati” u smislu Direktive 66/401/EEZ i Direktive 69/208/EEZ za sjeme određenih vrsta krmnog bilja te uljarica i predivog bilja;
   budući da su mjere predviđene u ovoj Odluci u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
   DONIJELA JE OVU ODLUKU:
   Članak 1.
   U članku 1. stavku 2. Odluke 81/675/EEZ, riječi „u smislu članka 9. stavka 1. Direktive 66/402/EEZ:” zamjenjuju se sljedećim riječima:
   „u smislu:

               —

               Direktive 66/401/EEZ ako je riječ o sljedećim vrstama:

                           —

                              Lupinus albus,

                           —

                              Lupinus angustifolius,

                           —

                              Lupinus luteus,

                           —

                              Pisum sativum,

                           —

                              Vicia faba,

                           —

                              Vicia pannonica,

                           —

                              Vicia sativa,

                           —

                              Vicia villosa;

               —

               Direktive 66/402/EEZ;

               —

               Direktive 69/208/EEZ ako je riječ o sljedećim vrstama:

                           —

                              Arachis hypogaea,

                           —

                              Glycine max.,

                           —

                              Gossypium spp.,

                           —

                              Helianthus annuus:”

         Članak 2.
   Ova je Odluka upućena državama članicama.

      Sastavljeno u Bruxellesu 12. studenoga 1986.

            Za Komisiju

         Frans ANDRIESSEN

            Potpredsjednik

      (1)  SL 125, 11.7.1966., str. 2298/66.

      (2)  SL L 118, 7.5.1986., str. 23.

      (3)  SL L 169, 10.7.1969., str. 3.

      (4)  SL L 246, 29.8.1981., str. 26.


Odluka Komisije od 26/05/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7744 - HEIDELBERGCEMENT / ITALCEMENTI) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/235/EZ: Odluka Komisije od 1. ožujka 2004. o utvrđivanju dodatnih jamstava koja se odnose na salmonelu za pošiljke kokoši nesilica u Finsku i Švedsku (priopćena pod brojem dokumenta C(2004) 582)  Tekst značajan za EGP

text:
               03/Sv. 017

               HR

               Službeni list Europske unije

               121

         32004D0235

               L 072/86

               SLUŽBENI LIST EUROPSKE UNIJE

               01.03.2004.

      ODLUKA KOMISIJE

   od 1. ožujka 2004.
   o utvrđivanju dodatnih jamstava koja se odnose na salmonelu za pošiljke kokoši nesilica u Finsku i Švedsku
   (priopćena pod brojem dokumenta C(2004) 582)
   (Tekst značajan za EGP)
   (2004/235/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (1), a posebno njezin članak 9.b stavak 2.,
   budući da:

               (1)

               Odluka Komisije 95/161/EZ od 21. travnja 1995. o utvrđivanju dodatnih jamstava koja se odnose na salmonelu za pošiljke kokoši nesilica u Finsku i Švedsku (2) značajno je izmijenjena (3). Radi jasnoće i razumnosti navedena Odluka treba se kodificirati.

               (2)

               Komisija je odobrila operativne programe koje su dostavile Finska i Švedska s obzirom na kontrolu salmonele. Ti programi uključuju posebne mjere za kokoši nesilice, i to perad za proizvodnju koja se drži radi proizvodnje konzumnih jaja.

               (3)

               Trebaju se utvrditi jamstva jednakovrijedna onima koja provode Finska i Švedska na temelju njihovih operativnih programa.

               (4)

               Ta dodatna jamstva moraju se temeljiti posebno na mikrobiološkom pregledu peradi koja se šalje u Finsku i Švedsku.

               (5)

               Potrebno je utvrditi pravila za tu mikrobiološku pretragu uzoraka utvrđivanjem metode uzorkovanja, broj uzoraka koji se trebaju uzeti i mikrobiološke metode za pretragu uzoraka.

               (6)

               Ta jamstva ne trebaju se primjenjivati na jato koje je uključeno u program koji je priznat kao jednakovrijedan onome koji primjenjuju Finska i Švedska.

               (7)

               Finska i Švedska na pošiljke podrijetlom iz trećih zemalja trebaju primjenjivati uvozne zahtjeve najmanje jednako stroge kao one utvrđene ovom Odlukom.

               (8)

               Metode opisane u ovoj Odluci uzimaju u obzir mišljenje Europskog agencija za sigurnost hrane.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Kokoši nesilice, i to perad za proizvodnju koja se drži radi proizvodnje konzumnih jaja, koje se šalju u Finsku i Švedsku, podvrgavaju se mikrobiološkom testu koji se provodi uzorkovanjem u jatu podrijetla.
   Članak 2.
   Mikrobiološki test koji se spominje u članku 1. provodi se kako je predviđeno Prilogom I.
   Članak 3.
   1.   Kokoši nesilice koje se šalju u Finsku i Švedsku prati certifikat prikazan u Prilogu II.
   2.   Certifikat utvrđen u stavku 1. može:

               —

               ili pratiti certifikat prema obrascu 3. Priloga IV. Direktivi 90/539/EEZ,

               —

               ili biti obuhvaćen certifikatom koji se spominje u prvoj alineji.

         Članak 4.
   Dodatna jamstva predviđena ovom Odlukom neće se primjenjivati na jata uključena u program priznat u skladu s postupkom utvrđenim člankom 32. Direktive 90/539/EEZ, kao jednakovrijedan onome koji provode Finska i Švedska.
   Članak 5.
   Odluka 95/161/EZ se stavlja izvan snage.
   Upute na Odluku stavljenu izvan snage smatraju se uputama na ovu Odluku i tumače se u skladu s korelacijskom tablicom u Prilogu IV.
   Članak 6.
   Ova je Odluka upućena državama članicama.

      Sastavljeno u Bruxellesu 1. ožujka 2004.

            Za Komisiju

         David BYRNE

            Član Komisije

      (1)  SL L 303, 31.10.1990., str. 6. Direktiva kako je zadnje izmijenjena Uredbom (EZ) 806/2003 (SL L 122, 16.5.2003., str. 1.).

      (2)  SL L 105, 9.5.1995., str. 44. Odluka kako je izmijenjena Odlukom 97/278/EZ (SL L 110, 26.4.1997., str. 77.).

      (3)  Vidjeti Prilog III.
   PRILOG I.
   1.   Opća pravila

   Jato podrijetla mora biti izolirano 15 dana.
   Mikrobiološki test mora se provoditi tijekom 10 dana prije otpreme pošiljke.
   Mikrobiološki test mora uključivati sljedeće invazivne serotipove:

               —

                  Salmonella gallinarum,

               —

                  Salmonella pullorum,

               —

                  Salmonella enteritidis,

               —

                  Salmonella berta,

               —

                  Salmonella typhimurium,

               —

                  Salmonella thompson,

               —

                  Salmonella infantis.

         2.   Metoda uzorkovanja

   Skupni uzorci fecesa, od kojih je svaki uzorak sastavljen od više uzoraka svježeg fecesa koji svaki teži barem jedan gram, moraju se uzimati nasumice na određenom broju točaka u nastambi u kojoj se drže ptice, ili kad ptice imaju slobodan pristup u više od jednoj nastambi na gospodarstvu, moraju se uzimati u svakoj skupini nastambi na gospodarstvu na kojem se drže ptice.
   3.   Broj uzoraka koji se uzimaju

   Broj uzoraka mora omogućiti s 95 % -tnom pouzdanošću otkrivanje 5 % prisutnosti salmonele.
   4.   Mikrobiološke metode za pretraživanje uzoraka

               —

               Mikrobiološka testiranja uzoraka na salmonelu trebaju se provoditi prema posljednjem izdanju standarda Međunarodne organizacije za standardizaciju ISO 6579, ili prema posljednjem izdanju metode koju opisuje Nordijski odbor za analizu hrane (Metoda NMKL br. 71.).

               —

               Ako se nalazi analiza osporavaju među državama članicama, referentnom metodom smatra se posljednje izdanje standarda Međunarodne organizacije za standardizaciju ISO 6579.

         PRILOG II.

   PRILOG III.

      Odluka stavljena izvan snage s njezinim izmjenama

               Odluka Komisije 95/161/EZ

               (SL L 105, 9.5.1995., str. 44.).

               Odluka Komisije 97/278/EZ (samo članak 2.)

               (SL L 110, 26.4.1997., str. 77.).

         PRILOG IV.

      Korelacijska tablica

               Odluka Komisije 95/161/EZ

               Ova Odluka

               Članci 1.-4.

               Članci 1.-4.

               Članak 5.

               —

               —

               Članak 5.

               Članak 6.

               Članak 6.

               Prilozi I.-II.

               Prilozi I.-II.

               —

               Prilog III.

               —

               Prilog IV.


Odluka Komisije od 14/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7392 - ADVENT INTERNATIONAL / CORIALIS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 30/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8256 - NEC CORPORATION / SUMITOMO MITSUI BANKING CORPORATION / BREES CORPORATION) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2000/80/EZ: Odluka Komisije od 20. prosinca 1999. o izmjeni Odluke 1999/120/EZ o sastavljanju privremenih popisa objekata u trećim zemljama iz kojih države članice dopuštaju uvoz životinjskih crijeva (priopćena pod brojem dokumenta C(1999) 4697)  Tekst značajan za EGP

text:
               03/Sv. 42

               HR

               Službeni list Europske unije

               28

         32000D0080

               L 030/41

               SLUŽBENI LIST EUROPSKE UNIJE

         ODLUKA KOMISIJE
   od 20. prosinca 1999.
   o izmjeni Odluke 1999/120/EZ o sastavljanju privremenih popisa objekata u trećim zemljama iz kojih države članice dopuštaju uvoz životinjskih crijeva
   (priopćena pod brojem dokumenta C(1999) 4697)
   (Tekst značajan za EGP)
   (2000/80/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 98/603/EZ (2), a posebno njezin članak 2. stavak 4.,
   budući da:

               (1)

               Privremeni popisi objekata koji se bave proizvodnjom životinjskih crijeva izrađeni su okviru Odluke Komisije 1999/120/EZ (3).

               (2)

               Bangladeš, Meksiko, Nikaragva i Panama uputili su popis objekata koji se bave proizvodnjom životinjskih crijeva za koja odgovorna tijela potvrđuju da su u skladu s pravilima Zajednice.

               (3)

               Prema tome, za Bangladeš, Meksiko, Nikaragvu i Panamu može se izraditi privremeni popis objekata koji se bave proizvodnjom životinjskih crijeva, a u skladu s tim potrebno je izmijeniti Odluku 1999/120/EZ.

               (4)

               Mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   1.   Na kraju naslova Odluke 1999/120/EZ umeću se riječi „ želuci i mjehuri”.
   2.   U članak 1. unose se 1. i 2. stavak nakon riječi „crijeva”, „želuci i mjehuri”.
   Članak 2.
   Tekst Priloga ovoj Odluci dodaje se Prilogu Odluci 1999/120/EZ.
   Članak 3.
   Ova Uredba stupa na snagu 15. prosinca 1999.
   Članak 4.
   Ova je Odluka upućena državama članicama.

      Sastavljeno u Bruxellesu 20. prosinca 1999.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 289, 28.10.1998., str. 36.

      (3)  SL L 36, 10.2.1999., str. 21.

      ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BIJLAGE — ANEXO — LIITE — BILAGA

            „País: BANGLADESH — Land: BANGLADESH — Land: BANGLADESCH — Χώρα: ΜΠΑΓΛΑΝΤΕΣ — Country: BANGLADESH — Pays: BANGLADESH — Paese: BANGLADESH — Land: BANGLADESH — País: BANGLADECHE — Maa: BANGLADESH — Land: BANGLADESH

                     1

                     2

                     3

                     4

                     5

                     Central Traders

                     Chittagong

            País: MEXICO — Land: MEXICO — Land: MEXIKO — Χώρα: ΜΕΞΙΚΟ — Country: MEXICO — Pays: MEXIQUE — Paese: MESSICO — Land: MEXICO — País: MÉXICO — Maa: MEKSIKO — Land: MEXIKO

                     1

                     2

                     3

                     4

                     5

                     46

                     DEWIED International
                     S.A. de CV

                     Piedras
                     Negras

                     Coahuila

            País: NICARAGUA — Land: NICARAGUA — Land: NICARAGUA — Χώρα: ΝΙΚΑΡΑΓΟΥΑ — Country: NICARAGUA — Pays: NICARAGUA — Paese: NICARAGUA — Land: NICARAGUA — País: NICARÁGUA — Maa: NICARAGUA — Land: NICARAGUA

                     1

                     2

                     3

                     4

                     5

                     10

                     DIPROCASA

                     Rivas

                     Rivas

            País: PANAMA — Land: PANAMA — Land: PANAMA — Χώρα: ΠΑΝΑΜΑΣ — Country: PANAMAPays: PANAMA — Paese: PANAMA — Land: PANAMA — País: PANAMÁ — Maa: PANAMA — Land: PANAMA

                     1

                     2

                     3

                     4

                     5

                     148

                     AGRO INDUSTRIAS DE SANTIAGO

                     Aguadulce

                     Coclé”


Odluka Komisije od 06/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7511 - BARCLAYS BANK / CNP BARCLAYS VIDA Y PENSIONES COMPANIA DE SEGUROS) prema Uredbi Vijeća (EZ) br. 139/2004 (Samo je engleski tekst vjerodostojan)